كسكسو

كسكسو، و كايتسما تا سكسو، ؤلا طّعام، هو مادة ؤ ماكلة اصلها من لمنطقة لمغاربية (لمغريب، دّزاير، تونس، ليبيا ؤ موريطانيا)، ؤ عندها شعبية كبيرة حتا ف بلدان خرين، بحال لبرطقيز، لبريزيل، فرانسا، ؤ اسرائيل. كاينين بزاف د طّرقان ديال سّتيعمال د مادة كسكسو، ؤ تّحضير ديال لاطباق ديالو، اكتر واحد معروف ف لمغريب هوّا لي كاتدار ب سميد ديال زّرع و لخضرة و لعطرية و زيت لعود و لّحم (ديال دّجاج و لا لبݣري و لا لغنمي) و كاينة شي مناطق ف لمغريب كايديروه تا ب لحوت. سمية "كسكسو" يمكن تعني هاد لماكلة و لا داك نّوع ديال سّميد لّي كاتصاوب بيه، و هو سميد كايكون محضر يا ف دّار يا كايكون مصنع. هو من اشهر لماكلات لمغريبية و جرات لعادة انه يتكال ديما ف لغدا نهار جّمعة ؤلا نهار لحد. وبصفة عامة هو طبق معروفين بيه لامازيغ منذ شحال هادي، تعرف منذ التاريخ لوسيط لاعلى، وجذورو كترجع لقبل بزاف، فهي اكلة امازيغية اصيلة حسب الروايات المتداولة منها رواية ابن خلدون، لي كتقول ان لامازيغ فاش تسئلوا عن هويتهم بعد لفتح لاسلامي للمغريب قالو: وهاد لعناصر ثلاثة لمحددة للهوية وردت ف اوصاف الرحالة لي زاروا لمغريب ف مختلف لعصور. وابن خلدون قال ان الكسكس خاص ببلاد البربر: سّمية. كيقول محمد شفيق مستشار لملك لحسن ثاني، واول عميد للمعهد لملكي لثقافة لامازيغية بالرباط ان «كْسْكْسُو» تسمى باسم الاناء لي كيتصنع فيه "(الكسكاس من لفظ الامازيغي «اسكسو»)"، حيتاش بزاف تاع لاطعمة كتسمى باسماء لاواني لي كتصنع بها بحال «طاجين»، «طنجية»، و«لقطبان»… ويقدر ان «اسكسو» تسمى هكاك حيث يمكن ليك تشوف من قعرو لمثقوب، اذن هو مشتق من فعل «ئسكسو» لامازيغي لي كيعني "شاف". على حساب لباحت الدزايري سالم شاكر، لكلمة جات من جدر امازيغي قديم لي كيعني ضوّر ؤلا كوّر، لي هيّ احالة ل الطريقة باش كيتصاوبو لحبات د كسكسو. تّاريخ. لقرن 12م. كانت معظم الماكولات ف عهد لمرابطين كاتصايب ف الدار، بحال كسكسو بسمن ولقديد ولبصلة او كسكسو الفتياني، وكانو افراد لعائلة كيجلسو ف لارض، وكيدورو على ميدة هابطة وكياكلو لكسكسو ف طبسيل واحد ب ايديهم بلا معالق. وكتكون لمرقة ولحم ف قدر من فخار كل واحد منهم كيهز قطعة دلحم لي عجباتو، وكيحطها قدامو بلا تقطيع، ومكيستعملش لموس، وانما كيشد لحمة بيدو وكينهشها بسنانو. لقرن 13م. لكسكسو الفتياني هو لكسكسو لي كان معروف ف مراكش عاصمة د لمرابطين و لموحدين، ذكر لوصفة ديالو لمؤلف لمجهول لكتاب ”الطبيخ في المغرب والاندلس في عصر الموحدين“، وهو كتاب كيرجحو المؤرخين انه تالف ف القرن 7هـ/13م عهد لموحدين، وكيقول على وصفة لكسكسو الفتياني: هاد لمؤلف لمجهول ذكر وصفة تاع كسكسو اخر وهو "كسكسو بفتات الدرمك". و ف عهد لمرينيين، الف ابن رزين التيجيبي لاندالوسي كتاب تاع طبخ هضر فيه على الاطعمة الاندلسية لي كانت ف لاندلوس، وذكر حتى لاطعمة لمغربية وقارنها بين اطعمة بلادو الاندلوس، ومن بين لاطعمة لمغربية لي ذكر كسكسو لمغريبي، ذكر فيه شي 5 لوصفات تاع كسكسو. لقرن 16م. ف زيارة ديالو لاقليم حاحا بمملكة مراكش، دون لحسن الوزان عادات طبخ عند سكان حاحا، وذكر ان ︎غداهم في شتا كيتكون من لخبز ولعسل، وفي صيف من لبن والزبد. وكياكلوا لحم بالبصلة والفول، مصحوب مع "لكسكسو". وذكر كذلك وصفة سكسو لي شافها ف مدينة فاس: لقرن 17م. جا ف ترجمة ابي العباس احمد المقري التلمساني لي زار لقدس جوج مرات، ان زوار امير البلد كان كيجيو لعند لمقري باش ياكلو لكسكسو. وقال ابي علي اليوسي ف واحد المحاضرة ديالو: و ف عام 1683م، صدر جيرمان مويط كتابو «رحلة الاسير مويط» لي عاود فيه سيرة ذاتية ديالو ف لمغريب لي بقى اسير فيه لمدة 11 عام، فهاد لكتاب هذا ذكر مويط وصفة سكسو لمغريبي بدقة وعاود طريقة كيفاش كيصاوبوه لمغاربة. كما ان عبد القادر بن العربي المنبهي المدغري بن شقرون المكناسي -لي عاصر مولاي سماعيل- ذكر ف لارجوزة الشقرونية ديالو بزاف د لانواع تاع سكسو لمغريبي منها سكسو بالقديد، سكسو بالدجاج، سكسو باللحم و لخضرا، سكسو بالخليع، وسكسو بالحليب: لقرن 18. ذكر سفير لمغريبي الزياني ف لمذكرات ديالو فاش كان ف تركيا، انه زارو فواحد لعشية ف "ازمير" كاتب دولة سليمان افندي، فجاب ليه الزياني سكسو، وقال ليه لوزير "سمحلي راني تعيشت ؤلا زدت عشا خر موحال يديني نعاس"؛ ف لح عليه الزياني باش يذوق سكسو وقال ليه: "ما تخفاش من بركة سيدنا سليمان! " وستفسرو لوزير على علاقة سليمان بسكسو! وجاوبو الزياني: "سكسو خترعو طبيب جان نبي لمذكور فاش حصل ليه سهر… فكان سباب نعاسو. .! " فجربو لوزير و ولات ميدتو كل ليلة ماكتخلاش من سكسو. وشيخ جيلالي امتيرد لي عاصر سلطان محمد بن عبد الله، ذكر ف لقصيدة ديالو ”الزردة“ سكسو وباداز: لقرن 19م. ذكر شاعر وزجال لمغريبي محمد بن علي المسفيوي الدمناتي ف قصيدتو "اَلزَّرْدَة" لكسكسو لمغريبي، وبضبط سكسو ب لحم ولخضرا، وسكسو ب تفايا: لقرن 20. لمغاربة ف فترة لاستعمار كان شايع بينهم يستخدمو السم او ما يعرف "بالتوكال" ف طعام لجنود لفرنسيين، داكشي علاش فرانسا تاجهت لدراسة السموم ب لمغريب. ومن بين الصيادلة لدرسوا السموم ب لمغريب "شارنو A. Charnot" لي نشر عام 1945 كتابو "مبحث السمامة بالمغرب La toxicologie au Maroc". شارنو ف لبحث ديالو لاحظ ف معدة احد ضحايا التوكال لي كلى "سكسو" قطعة من "رهج صفر" ف حجم جلبان مكسر، وسكسو كان معروف ف زمان بين لمغاربة انه كيدار فيه توكال حيتاش طريقة تحضير ديالو ولمواد لمكونة ليه ومذاقو، كلها ميزات كتجعلو يحتوي كل انواع السموم وحتى واحد ما يقدر يرد لبال، وكانو لمغاربة كيديروه لجنود لفرنسيين. وكنلقاو ذكر لسكسو في شعر القاضي لمغريبي عبد المامون البلغيثي: لانواع ؤ لاطباق. سكسو وجبة اسبوعية ف جل لبيوت لمغريبية، كتقوم اغلب لاسر ولعائلات لمغريبية بتحضيرو يوم جمعة تزامنا مع صلاة الجمعة، وغالبا ما كيترافق ب لبن، وكتفنن نساء لمغريب بتحضير عدة انواع من لكسكسو لمغريبي على حسب كل منطقة، وكيحضى لمغريب باكثر من 117 نوع من الكسكس، من بينهم: